


Contextul actual al Regiei Publice Locale Ocolul Silvic Pădurile Șincii R.A. este marcat de o serie de provocări provenite din schimbări legislative sau provări economice provenite din volatilitatea pieței lemnului, dar și oportunități generate de accesare fondurilor europene. Viitorul consiliu de administrație va avea responsabilitatea de a integra toți acești factori în planificarea mandatului său.
Dintre aceștia, considerăm că cel mai mare impact îl vor avea urmăroarele circumstanțe:

1. Structura de organizare 
Regia Publică Locală Ocolul Silvic Pădurile Șincii R.A. funcționează după o structură clasică specifică unităților silvice, actualizată în conformitate cu legislația subsecventă în vigoare
1. Starea economică și financiară a regiei
Ocolul funcționează pe baza gestiunii economice și a autonomiei financiare , având proprietatea bunurilor din patrimoniul său. Cu toate acestea limitările legale privind valorificarea masei lemnoase, precum și fluctuațiile pieței lemnului pot influența în mod substanțial veniturile.
1. Guvernanța corporativă
Regia are nevoia de consolidarea practicilor de  planificare strategică, precum și a celor privind managementul performanței și al riscurilor.
Sistemul de management prezent nu dispune de un sistem formal de management bazat pe obiective (MBO), precum și politici de gestionare a portofoliului de servicii și dezvoltare de noi servicii cu valoare adăugată cum ar fi educație silvică, recreere forestieră etc.
1.  Gradul de digitalizare 
În contextul creșterii eficienței operaționale creșterea gradului de digitalizare este un factor esențial. În acest context se impune o integrare mai coerentă și armonizată proceselor de exploatare, gestiune, trasabilitate  și raportare , prin adoptarea unor soluții digitale moderne.

1. Piața lemnului este principala piață  cu impact asupra activității economice a regiei. Piața lemnului din România se află  într-o perioadă de declin și transformare, confruntându-se cu provocări precum scăderea oferetei de masă lemnoasă, prețuri ridicate la resursă și o dependență continuă la lemnul de foc. În aceste context prețurile sunt volatile, de acea se impune o adaptare strategică, precum și o eficientizare a costurilor.

1. Mediul de afaceri din silvicultură din România se caracterizează printr-un  complex de provocări structurale, reglementări  stricte și oportunități de valorificare superioară a resurselor. Acesta are o contribuție importantă la PIB-ul României, dar se confruntă cu o perioadă dificilă generată  de aspecte precum: accesul la resursă,reglementări complexe și schimbătoare, infrastructură deficitară, lipsa forței de muncă calificate, fluctuații economice, etc.

1. Contextul legislativ din silvicultura românească este centrat pe Noul Cod Silvic ( Legea 331/2024), care este într-o stare continuă de adaptare și completare  prin diverse ordonanțe de urgență. Acest proces de completare a legislației generează o incertitudine ce afectează sectorul de afaceri din silvicultură, precum și dificultăți de adaptare pentru opratorii economici.

1. Cerințe europene în silvicultură sunt integrate în principal prin Strategia UE pentru păduri pentru 2030 și fac parte din Pactul verde europen.

Fiecare stat membru are competență în a stabili politica forestieră specifică, însă UE stabilește obiective și cadre comune care influențează legislația  și practicile naționale.
Principalele cerințe și obiective europene includ:
- gestionarea durabilă a pădurilor
- conservarea biodiversității
- atenuarea schimbărilor climatice
- combaterea tăierilor ilegale
- promovarea utilizării durabile a lemnului
- sisteme de certificare voluntară
- inspecție și regim silvic
Având în vedere toate aceste circumstanțe, considerăm că în viitorul mandat prioritățile Consiliului de Administrație vor trebui să fie următoarele:
1. Digitalizarea proceselor și modernizarea infrastructurii, menționând aici creșterea eficienței operaționale și îmbunătățirea monitorizării
1. Întărirea guvernanței corporative prin întărirea auditului intern și implementarea unor obiective clare de managemnt strategic.
1. Accesarea fondurilor europene- identificarea de noi oportunități de de finanțare
1. Managementul eficient al resurselor umane prin asigurarea unei structuri optime de personal, cu atribuții clare și investirea în formarea continuă a acestuia pentru a răspunde cerințelor unui magament forestier durabil.
1. Diversificarea veniturilor și eficientizarea activităților comerciale- prin servicii adiacente și optimizarea costurilor
1. Comunicare transparentă cu proprietarii și publicul prin informarea corectă și la timp a proprietarilor de păduri și a comunității locale despre activitățile ocolului, planurile de management și importanța gestionării durabile a pădurii.
1. Utilizarea tehnologiei în exploatare-  folosirea de utilaje forestiere moderne și eficiente, care reduc impactul asupra solului și vegetației și cresc productivitatea muncii.


